Publication: Magyar Közlöny
Issue: MK-2003-144 (Year: 2003, Number: 144)
Era: 1990-2004
Section: (EGT Megállapodás, II. melléklet, XIII. fejezet, 3. bekezdés) és az 1998. évi XXV. törvény az emberi felhasználásra
Paragraph Index: 259

b) a tudományos és technikai érdeklõdésre számot tartó azon információk, amelyek ûrtevékenységükhöz kötõdnek. A Magyar Fél ennek értelmében különösen számot tarthat az ESA által kiadott vagy elérhetõvé tett jelentésekre, valamint az ügynökségi programok fejlõdésére vonatkozó információkra. 5.2. Bármilyen, az Ügynökséggel kapcsolatos információ kiszolgáltatása esetén a Magyar Félnek meg kell vizsgálnia, hogy ezáltal nem sérül-e valamilyen fennálló tulajdonosi jog, továbbá a Magyar Fél vállalja, hogy nem ad ki titkosnak minõsülõ vagy olyan információt, amely nem minõsül általánosan hozzáférhetõnek Magyarország és az Ügynökség tagállamai területén kívül, sem közvetlenül, sem az említett országok területén belül vagy azon kívül mûködõ közvetítõ által. 5.3. A Magyar Fél nem köteles az Ügynökség tudomására hozni azon információkat, amelyeket harmadik féltõl kapott, ha az információ kiszolgáltatása ellentétes lenne a harmadik féllel kötött megállapodásban foglaltakkal, illetve azon feltételekkel, amelyekkel a vonatkozó információkhoz Magyarország hozzájutott. 5.4. A Magyar Fél és az Ügynökség tervet készíthet az ESA munkájában érdekelt szakértõk cseréjének lehetõségérõl, figyelembe véve a beutazásra és a tartózkodásra vonatkozó magyar szabályozást. 5.5. A Magyar Fél részt vehet az Ügynökség által a fiatal diplomások részére létrehozott, valamint ösztöndíjas programjaiban, a Felek által közösen meghatározott feltételek szerint. 5.6. A Magyar Fél és az Ügynökség, amennyiben ûrkutatási témájú nemzetközi szervezetben, konferencián vagy találkozón vesz részt, konzultál egymással annak érdekében, hogy ismertessék egymással álláspontjukat a kölcsönös érdeklõdésre számot tartó kérdésekben, és törekedni fognak arra, hogy szükség szerint egyeztessék álláspontjukat a közös ûrprogramjaikat és tevékenységüket valószínûleg érintõ kérdésekben.

Source: https://magyarkozlony.hu/hivatalos-lapok/5cc956d5e57a5750d453df81711bd76da1210b31/dokumentumok/afafe7b1e05b9d5b984b1ba2e25d77e8611ad750/letoltes